Lav et referat af nedenstående tekst:

Tekst:
Den omkring fire meter lange strandede hval blev ellers forsøgt reddet af nogle lystfiskere, der fredag aften tilfældigt så det store dyr ligge på lavt vand nær kysten. Men det lykkedes ikke at redde den sjældne hvals liv. - Den er konstateret død, så nu arbejder vi på en plan om at få den bjærget, siger Louise Laursen, der er dyrepasser på Fiskeri- og Søfartsmuseet. Hun og andre fra Fiskeri- og Søfartsmuseet tager søndag ud til Voerså for at bjærge hvalen på land. - Det er et svært område den ligger i med mange sandbanker og revler, og så er det et område med meget lav vand, som gør det sværere at bjærge den, siger Louise Laursen. En sjælden gæst Hvalen er af arten næbhval, der færdes bedst i store havdybder - og normalt slet ikke på de nordlige breddegrader. Det er derfor usædvanligt, at den er kommet på så lavt vand - og overhovedet kommet til Vendsyssel. - Den er kommet meget på afveje, for det er ikke en hval, vi plejer at finde i vores egne farvande, siger Louise Laursen. Skal obduceres Næbhvalen bliver mandag hentet i Voerså og skal obduceres på Aalborg Universitet.

Referat:
Den sjældne næbhval, der fredag blev fundet på lavt vand ud for kysten ved Voerså, stod ikke til at redde.